**Molėtų rajono savivaldybės taryba**

**SPRENDIMAS**

**dėl mOLĖTŲ RAJONo REAGAVIMO Į SAVIŽUDYBIŲ RIZIKĄ ALGORITMŲ PATVIRTINIMO**

2018 m. spalio 25 d. Nr. B1-266

Molėtai

Vadovaudamasi Lietuvos Respublikos vietos savivaldos įstatymo 6 straipsnio 18 punktu, 16 straipsnio 4 punktu bei atsižvelgdama į Lietuvos Respublikos Seimo savižudybių ir smurto prevencijos komisijos 2017 m. balandžio 26 d. protokolą Nr. 143-P-7,

Molėtų rajono savivaldybės taryba nusprendžia:

 1. Patvirtinti Molėtų rajono reagavimo į savižudybių riziką algoritmą (pridedama).

 2. Patvirtinti Molėtų rajono reagavimo į vaikų ir mokinių savižudybių riziką algoritmą (pridedama).

Savivaldybės meras Stasys Žvinys

PATVIRTINTA

Molėtų rajono savivaldybės tarybos 2018 m. spalio 25 d. sprendimu Nr. B1-266

**MOLĖTŲ RAJONO REAGAVIMO Į SAVIŽUDYBIŲ RIZIKĄ ALGORITMAS**

 Pagalbos teikėjas – seniūnijos darbuotojas, greitosios pagalbos medikas, policijos pareigūnas, seniūnijoje dirbantis medikas, bendruomenės pirmininkas, socialinio paramos centro socialinis darbuotojas.

 **Pastabos**:

 1. Neveikiant kuriai nors algoritmo daliai informuoti Molėtų rajono psichologinių krizių valdymo grupės vadovę Miglę Bareikytę, tel. (8383) 5 47 80.

2. Algoritmas pradeda veikti tik esant didelei arba labai didelei savižudybės rizikai.

3. Jei gyventojas dėl ketinimo/mėginimo žudytis pats kreipiasi į kito rajono gydymo įstaigą dėl stacionarinio gydymo, baigus gydymą tolesne pagalba rūpinasi jo šeimos gydytojas.

 4. Visi pagalbą teikiantys specialistai vadovaujasi Lietuvos Respublikos asmens duomenų teisinės apsaugos įstatymu bei kitais Lietuvos Respublikos teisės aktais, reglamentuojančiais asmens duomenų teisinę apsaugą, ir asmens duomenis gali atskleisti ar perduoti tik subjektams, kurie įstatymų nustatyta tvarka turi teisę juos gauti. Pagalbą teikiantys specialistai įsipareigoja informacija dalintis griežtai tik tinklo viduje, saugoti duomenų paslaptį ir pasibaigus darbo santykiams ar perėjus dirbti į kitas pareigas pranešti programos vykdymo vadovui apie bet kokias aplinkybes, kurios gali kelti grėsmę duomenų saugumui.

PATVIRTINTA

Molėtų rajono savivaldybės tarybos

2018 m. spalio 25 d. sprendimu Nr.B1-266

**MOLĖTŲ RAJONO REAGAVIMO Į VAIKŲ IR MOKINIŲ SAVIŽUDYBIŲ RIZIKĄ ALGORITMAS**

 Pagalbos teikėjas – švietimo įstaigos darbuotojas, greitosios medicinos pagalbos medikas, vaikų gydytojas, vaiko teisių apsaugos skyriaus specialistas, Molėtų socialinių paslaugų centro socialinis darbuotojas, atvejo vadybininkas, policijos pareigūnas, bendruomenės slaugytojas.

 **Paaiškinimai:** ŠPT – Švietimo pagalbos tarnyba; VGK – mokyklos Vaiko gerovės komisija; VTAS – Vaiko teisių apsaugos skyrius; GMP – greitoji medicinos pagalba; KVG – krizių valdymo grupė.

 **Pastabos**:

1. Neveikiant kuriai nors algoritmo daliai informuoti Molėtų rajono psichologinių krizių valdymo grupės vadovę Miglę Bareikytę, tel. (8383) 5 47 80.

2. Algoritmas pradeda veikti tik esant didelei arba labai didelei savižudybės rizikai

 3. Mokykloje dirbantis psichologas, gavęs informaciją apie ketinimą žudytis ir teikiantis pagalbą vaikui ir jo šeimai, pats sprendžia apie informacijos teikimo kitiems specialistams tikslingumą.

 4. Jei vaikas/mokinys ir jo tėvai (globėjai) dėl ketinimo/mėginimo žudytis patys kreipiasi į gydymo įstaigą dėl stacionarinio gydymo, baigus gydymą tolesne pagalba rūpinasi vaikų gydytojas/šeimos gydytojas.

 5. Visi pagalbą teikiantys specialistai vadovaujasi Lietuvos Respublikos asmens duomenų teisinės apsaugos įstatymu bei kitais Lietuvos Respublikos teisės aktais, reglamentuojančiais asmens duomenų teisinę apsaugą, ir asmens duomenis gali atskleisti ar perduoti tik subjektams, kurie įstatymų nustatyta tvarka turi teisę juos gauti. Pagalbą teikiantys specialistai įsipareigoja informacija dalintis griežtai tik tinklo viduje, saugoti duomenų paslaptį ir pasibaigus darbo santykiams ar perėjus dirbti į kitas pareigas pranešti programos vykdymo vadovui apie bet kokias aplinkybes, kurios gali kelti grėsmę duomenų saugumui.